Parafialny kòscół w Sëlëczënie to je neògòtickô bùdowizna wëstawionô w 1874 rokù. Pierszô hewòtnô swiątnica bëła drewnianô i krëtô szkùdłama. Leno pòdłoga bëła wëłożonô cegłama. Pòswiãcenié tegò kòscółka-kaplëcë òdbëło sã w 1616 rokù, a drëdżé rôz, pò mało szkòdlëwim ògniu, w rokù 1725. W akce òbdarzeniô kòscoła i plebana, pòdpisónym w 1616 rokù bez darczińców, je gôdka téż ò wëstawienim òrganistówczi i bùdinkù szkòłë. XVII-wieczny kòscół béł sã spôlëł w 1870 rokù. Òd ògnia ùdało sã tej ùretac blós trzë barokòwé wôłtôrze, jaczi dzys dnia są na wëpòsażenim nowégò kòscoła. Z tëłu kòscoła mòże òbôczëc krosnową zwònnicã z jednym le XIX-wiecznym zwònã.